CELEX: 62011CA0410
Language: el
Date: 2012-11-22 00:00:00
Title: Υπόθεση C-410/11: Απόφαση του Δικαστηρίου (τρίτο τμήμα) της 22ας Νοεμβρίου 2012 (αίτηση προδικαστικής αποφάσεως του Audiencia Provincial de Barcelona — Ισπανία) — Pedro Espada Sánchez, Alejandra Oviedo Gonzales, Lucía Espada Oviedo, Pedro Espada Oviedo κατά Iberia Líneas Aéreas de España SA (Αεροπορικές μεταφορές — Σύμβαση του Μόντρεαλ — Άρθρο 22, παράγραφος 2 — Ευθύνη των αερομεταφορέων για τις αποσκευές — Όρια της ευθύνης σε περίπτωση καταστροφής, απώλειας, βλάβης ή καθυστέρησης των αποσκευών — Κοινή αποσκευή περισσοτέρων επιβατών — Παράδοση της αποσκευής στον έλεγχο από έναν εκ των επιβατών)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/12
            
         Απόφαση του Δικαστηρίου (τρίτο τμήμα) της 22ας Νοεμβρίου 2012 (αίτηση προδικαστικής αποφάσεως του Audiencia Provincial de Barcelona — Ισπανία) — Pedro Espada Sánchez, Alejandra Oviedo Gonzales, Lucía Espada Oviedo, Pedro Espada Oviedo κατά Iberia Líneas Aéreas de España SA
   (Υπόθεση C-410/11) (1)
   
   (Αεροπορικές μεταφορές - Σύμβαση του Μόντρεαλ - Άρθρο 22, παράγραφος 2 - Ευθύνη των αερομεταφορέων για τις αποσκευές - Όρια της ευθύνης σε περίπτωση καταστροφής, απώλειας, βλάβης ή καθυστέρησης των αποσκευών - Κοινή αποσκευή περισσοτέρων επιβατών - Παράδοση της αποσκευής στον έλεγχο από έναν εκ των επιβατών)
   2013/C 26/21
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Barcelona
   
      Διάδικοι στην υπόθεση της κύριας δίκης
   
   Pedro Espada Sánchez, Alejandra Oviedo Gonzales, Lucía Espada Oviedo, Pedro Espada Oviedo
   κατά
   Iberia Líneas Aéreas de España SA
   
      Αντικείμενο
   
   Αίτηση προδικαστικής αποφάσεως — Audiencia Provincial de Barcelona — Ερμηνεία των άρθρων 3, παράγραφος 3, και 22, παράγραφος 2, της Σύμβασης για την ενοποίηση ορισμένων κανόνων στις διεθνείς αεροπορικές μεταφορές (Σύμβαση του Μόντρεαλ) (απόφαση 2001/539/ΕΚ του Συμβουλίου, ΕΕ L 194, σ. 38) — Ευθύνη των αερομεταφορέων όσον αφορά τη αεροπορική μεταφορά επιβατών και των αποσκευών τους — Όριο ευθύνης σε περίπτωση καταστροφής, απώλειας, βλάβης ή καθυστερήσεως των αποσκευών
   
      Διατακτικό
   
   Το άρθρο 22, παράγραφος 2, της Σύμβασης για την ενοποίηση ορισμένων κανόνων στις διεθνείς αεροπορικές μεταφορές, η οποία συνάφθηκε στο Μόντρεαλ στις 28 Μαΐου 1999, υπογράφηκε από την Ευρωπαϊκή Κοινότητα στις 9 Δεκεμβρίου 1999 και εγκρίθηκε, εξ ονόματός της, με την απόφαση 2001/539/ΕΚ του Συμβουλίου, της 5ης Απριλίου 2001, σε συνδυασμό με το άρθρο 3, παράγραφος 3, της εν λόγω Σύμβασης, έχει την έννοια ότι τόσο το δικαίωμα αποζημίωσης όσο και το όριο ευθύνης του μεταφορέα σε περίπτωση απώλειας αποσκευών εφαρμόζονται και σε επιβάτη που αξιώνει την αποζημίωση αυτή λόγω απώλειας αποσκευής που παραδόθηκε στον έλεγχο στο όνομα άλλου επιβάτη, υπό τον όρο ότι η απολεσθείσα αποσκευή περιείχε όντως προσωπικά αντικείμενα του πρώτου επιβάτη.
   
      (1)  ΕΕ C 290 της 1.10.2011.